**Tiszavasvári Város Önkormányzata**

**Képviselő-testületének**

**2/2020.(I.31.) önkormányzati rendelete**

**A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 12/2019. (IV.1.) önkormányzati rendelet módosításáról**

Tiszavasvári Város Önkormányzata Képviselő-testülete az Alaptörvény 32. cikk (1) bekezdés a.) pontjában meghatározott feladatkörében eljárva, valamint a lakások és nem lakás célú helyiségek bérletére, valamint az elidegenítésükre vonatkozó egyes szabályokról szóló módosított 1993. évi LXXVIII. törvény 34. § (1) bekezdésében kapott felhatalmazás alapján a Tiszavasvári Város Önkormányzata Szervezeti és Működési Szabályzatáról szóló 1/2019. (II.1.) önkormányzati rendelet 4. melléklet 22. pontjában biztosított véleményezési jogkörében illetékes Pénzügyi és Ügyrendi Bizottság és az 5. melléklet 15. pontjában biztosított véleményezési jogkörében illetékes Szociális és Humán Bizottság véleményének kikérésével a következőket rendeli el:

**1.§** A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásokról szóló 12/2019. (IV. 1.)önkormányzatirendelet 14. § (5) bekezdés b) pontja az alábbiak szerint módosul:

„b) az igénylő és a vele együtt költözők jövedelmi, vagyoni helyzetéről a rendelet 14. § (3) bekezdésében meghatározott igazolások benyújtásával.”

2.§ A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásokról szóló 12/2019. (IV. 1.)önkormányzati rendelet 14. § (6) bekezdés b) pontja az alábbiak szerint módosul:

„(6) …

b) Amennyiben a lakásigénylő a rendelet 6. § (3) bekezdése értelmében jogosult szociális lakásra, úgy a lakásügyben hatáskörrel rendelkező bizottság a rendelet 6. mellékletében szereplő pontrendszer, **valamint amennyiben a lakásigénylési kérelemben feltüntetett adatok, információk alapján a lakásigénylőnél eseti helyszíni szemle megtartására került sor, annak megállapításai** alapján javaslatot tesz a képviselő-testület felé az első és második helyen bérlőül jelölt személyekre azzal, hogy amennyiben az első helyen bérlőül jelölt személy a döntéstől számított 30 napon belül a lakásbérleti szerződést nem köti meg, úgy a lakásbérleti szerződés megkötésére a második helyen bérlőül jelölt személy jogosult.”

3.§ A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásokról szóló 12/2019. (IV. 1.)önkormányzati rendelet 14. § (8) bekezdése az alábbiak szerint módosul:

(8) A lakásügyben hatáskörrel rendelkező bizottság a (7) bekezdésben foglaltakon túlmenően, **amennyiben a lakásigénylési kérelemben feltüntetett adatok, információk alapján indokoltnak tartja,** bármely lakásigénylőnél végezhet helyszíni szemlét, a **kérelemben feltüntetett körülményeket vizsgálva.”**

**4.§** Ez a rendelet 2020. február 1-én lép hatályba.

**Szőke Zoltán Dr. Kórik Zsuzsanna**

**polgármester jegyző**

**A rendelet kihirdetve: 2020. január 31.**

**Dr. Kórik Zsuzsanna**

**jegyző**

**A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 12/2019. (IV. 1.) önkormányzati rendelet módosításáról szóló 2/2020 (I.31.) önkormányzati rendelet indokolása**

**1. Általános indokolás**

A lakások és nem lakás célú helyiségek bérletére, valamint az elidegenítésükre vonatkozó egyes szabályokról szóló módosított 1993. évi LXXVIII. törvény 3. § (1) bekezdés értelmében önkormányzati rendeletben kell meghatározni az önkormányzati lakás szociális helyzet alapján történő bérbeadásának a lakás bérbeadásakor fennálló jövedelmi és vagyoni körülményekhez igazodó feltételeit.

A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 12/2019. (IV.1.) önkormányzati rendelet (továbbiakban: Lakásrendelet) 6. §-a, valamint 14. §-a szabályozza a szociális bérlakások bérlő részére történő kiutalásának részletes szabályait.

**2. Részletes indokolás**

**1. §-hoz**

A Lakásrendelet korábbi módosításából adódó adminisztrációs hiba miatt a hivatkozott jogszabályi hely nem megfelelő, ezért szükséges annak helyesbítése.

**2. § és 3. §-hoz**

A bérlőkijelölési szempontrendszer kibővítésével, azaz a pontrendszer mellett a lakásigénylőknél végzendő eseti helyszíni szemle alapján, vagy az egyedi életkörülmények figyelembe vételével nagyobb esély van arra, hogy a rászorultabb lakásigénylő részére kerüljön kiutalásra a szociális bérlakás.